আর৮৮০ (বাংলাদেশ)
পটুয়াখালী-আমতলী-বরগুনা-কাকচিড়া মহাসড়ক বা আর৮৮০ হলো বরিশাল বিভাগের মধ্যে অবস্থিত বাংলাদেশের একটি আঞ্চলিক মহাসড়ক। এটি পটুয়াখালী শহরে জাতীয় মহাসড়ক এন৮ থেকে শুরু হয়ে বরগুনা জেলা শহর হয়ে পাথরঘাটা উপজেলার কাকচিড়া পর্যন্ত বিস্তৃত। এই সড়কের মাধ্যমে পটুয়াখালী শহর, আমতলী উপজেলা, বরগুনা জেলা এবং কাকচিড়ায় জেলা মহাসড়ক জেড৮৭০৮ এর মধ্যে সংযোগ স্থাপন করা হয়েছে। সড়কটি পটুয়াখালী এবং বরগুনা জেলার মধ্য দিয়ে গেছে। পটুয়াখালী প্রান্তে এটি জাতীয় মহাসড়ক এন৮ এর সাথে যুক্ত হয়েছে।